section_heading: Igračka karijera
paragraph_text: Profesionalnu karijeru započeo je u Coritibi, te je nastupao još za São Paulo i urugvajski Rentitas prije nego što je 2012. potpisao za Metalist Harkiv. Dvije sezone kasnije prelazi u Šahtar Donjeck s kojim potpisuje petogodišnji ugovor. Sa Šahtarom je tri puta osvajao ukrajinsku Premier ligu, četiri puta kup te tri puta superkup. Također je proglašen najboljim igračem lige sezone 2017./18., kada je bio i drugi najbolji strijelac iza klupskog suigrača Facunda Ferreyre.